ming030890/wiki-yue-high-quality huggingface dataset:
金耀基

金耀基教授，SBS，JP（Prof. Yeo-Chi King, Ambrose，1935年2月14號—）係新亞書院前院長、香港中文大學前校長，浙江天台縣人。渠係香港高級程度會考中國語文及文化科範文《中國的傳統社會》一文嘅作者。
金色流星出版社

金色流星出版社（英文：Golden Meteorite Press）喺間獨立嘅加拿大出版公司，出版有小說，非小說類文學作品同兒童文學噉。響亞伯達省愛民頓市，由柯士甸馬敦同佢嘅老婆卡芙蓮馬敦創辦同經營。

出版
金色流星出版社出版咗超過一佰部書，有歷史，加拿大政治，兒童文學，地理同科學幾類。
鐘頭

鐘頭，有時簡稱鐘，書面語叫小時，係一個時間計量單位，係國際單位制附帶嘅並用單位。一個鐘頭等如60分鐘，或者4個骨；12個字。

雜碎
風月場所用詞當中，「一粒鐘」指一節服務時間，用來計收幾多錢；實際等於幾耐就度度都唔同。去到其他場合，「一粒鐘」一般同「一個鐘（頭）」意思相同。
Save HK

Save HK係一個香港親中派網上群組，截至2020年12月有近20萬名會員。

關於創辦人
創辦人何敬康曾經喺新疆經商近十年。另外，佢係現任香港立法會議員，亦係澳門前行政長官何厚鏵個姪。

政治立場
Save HK網上群組入面嘅成員係以親中派為主，入面有唔少針對民主派，同埋形容親民主派人士係曱甴嘅非人化言論。另外，佢哋亦有時會發放一啲偏幫香港政府或中國品牌嘅消息。

部分成員喺群組入面分享虛假信息
唔止一次有新聞工作者公開批評，Save HK入面不時有成員分享虛假信息。
例如，喺2020年9月，包括Save HK 在內嘅一啲親中派網上群組，都流傳咗一張疑似立法會議員林卓廷Facebook專頁嘅截圖，圖入面林聲稱自己將親自到廣東協助12位被內地扣留人士（見12港人案），但事實上林卓廷因為七二一元朗襲擊嘅案件，要交出旅遊證件，根本無法離港。FactWire嘅記者亦查證過，佢嘅Facebook並無呢個帖。
另外，Save HK亦有會員曾經被批評，喺一啲涉及警察懷疑遇襲嘅案件入面，刻意曲解裁決理由。例如明明呈堂證供影片根本無拍到警員遇襲，但入面嘅討論就講到裁判官睇完片段點樣評論警員遇襲後嘅表情。
去到2022年9月，Save HK群組入面有人聲稱以華為手機拍攝月亮，當中內文大讚華為手機影得靚過單鏡反光機，又話當時新出嘅iPhone車尾燈都睇唔到。但之後求驗傳媒就揭發內容做假，早嗰張相喺2017年已經存在，亦係當年iPhone嘅Wallpaper之一。

否認新疆種族滅絕
新疆維吾爾族人受到中共嘅大清洗，受到迫害、強迫勞動、宗教歧視等議題，喺2014年起開始受到關注。而美國兩任國務卿蓬佩奧同布林肯，都將中國針對新疆維吾爾族嘅行為定義為「種族滅絕」。不過，創辦人何敬康喺2021年2月接受葉劉淑儀訪問嘅時候，就話中國喺當地係促進族裔融合，而唔係種族滅絕。
扼殺香港觀眾對俄烏戰爭俄軍暴行知情權
2024年11月4號起，無綫電視喺81台夜晚十點半播出由黎芷珊主持嘅實地採訪綜藝節目《戰場上》，但係個節目只係播左兩集，因為只係暴露左俄軍喺烏克蘭點對當地人無差別綁架以至殺害嘅暴行，就比Save HK facebook群組班激進支持者，以偏概全噉話個節目「偏頗」，話佢冇由俄羅斯一方嘅角度睇成單戰爭，「散播烏克蘭係戰爭受害者」嘅訊息（實際上，俄羅斯同俄軍嘅侵略同殘忍暴行，已經畀國際社會公認咗做戰爭同反人類行為），喺Save HK等親中共網民嘅持續攻擊同向無綫施壓下，個節目最終腰斬咗，令到觀眾對俄軍暴行嘅知情權畀人扼殺咗。。
萬千星輝賀台慶

《萬千星輝賀台慶》（TVB Anniversary Gala Show），係電視廣播有限公司（無綫電視）由1968年開始，喺每年11月19號舉行嘅大型特備電視節目。
呢個節目本來係《歡樂今宵》嘅其中一個環節；1981年起成為獨立節目，名為《群星獻技賀台慶》（1981年）同埋《龍鳳呈祥賀台慶》（1982年－1987年），之後再名為《萬千星輝賀台慶》（1988年至1991年及1993年至2018年）。
1992年，無綫成立25年，當年台慶改叫《銀禧星輝賀台慶》。
2019年（無綫成立52年），因為香港修例風波，當年台慶改名做《珍惜香港 發放娛樂 TVB52年》，係自1981年以嚟首次無用「賀台慶」字眼，亦係首次採用錄播方式播出嘅台慶節目。
另外，由於廣東話「4」字同「死」字音近、「7」字同「執」字（引伸為「執笠」，即結業）音近、「8」字同埋「發」字音近，每逢個位數係4或7嘅週年會改為邁向／邁進下一年（例：37週年改為「邁進38年」、44週年改為「邁向45」）。不過，49週年（2016年）改為「邁向50週年」呢個情況就較為罕見。

碎料
《萬千星輝賀台慶》嘅主題音樂喺香港算係非常深入民心，亦成為咗一啲人惡搞或者二次創作嘅目標，特別係一啲針對無綫電視嘅行動入面，例如喺2013年嘅香港免費電視牌照爭議入面，膠登音樂台就惡搞《萬千星輝賀台慶》嘅主題音樂，將本來無歌詞嘅音樂變成一曲《萬千熄機賀台慶》，批評無綫節目質素唔好同埋呼籲大家熄機唔好睇台慶。
另外，高登音樂台甚至將音樂填上大量屎尿屁相關嘅歌詞，變成一曲《肥婆條底褲腥臭味》。
Wendy's

1969年11月15號，戴夫湯馬士喺俄亥俄州哥倫布市開設第一間 Wendy's 漢堡包快餐店。店名叫 Wendy's，喺因為佢嘅第二女 Melinda Lou Thomas 個乳名叫 Wendy（因為佢大女細個嗰時叫唔出妹妹個名，所以叫佢Winda，叫吓叫吓，叫咗佢做Wendy's）。到咗1985年，分店數目達到三千間，而創辦人戴夫．湯馬士亦喺1986年退休，之後只係間中幫手拍吓廣告，直至佢2002年逝世為止。
Wendy's 依家由溫蒂國際（Wendy's International）擁有。2006年底，分店有 6500 間，喺美國第三大漢堡包快餐店連鎖店，市場佔有率達 12.7%，主要根據地喺北美洲。集團喺全球請咗約五萬七千人幫佢哋打工，而喺2006年財政年度，零售額高達廿四億五千萬美金。

香港分店
呢間快餐店曾經喺1980年代以「得意妹」為名喺尖沙咀開設分店，但經營三年後結束。1991年，改以「雲狄斯」之名再度進軍香港，最高峰

期曾經開設11間分店同請咗近400多個員工，但係到咗2000年1月3號終於全線（當時只剩低灣仔、北角、尖沙咀同西貢4間分店）執笠，撤出香港。

嘢食
Wendy's 出名嘅有方形牛肉漢堡包，同焗脆薯皮。方型漢堡包係湯馬士一次返密芝根州鄉下，食Keepee漢堡包時諗到嘅。

茄汁杯
一般美式快餐店都用一個細小嘅茄汁包袋茄汁，但係Wendy's與別不同咁用一個約一英吋高嘅白色紙杯仔，畀顧客以自助形式根據自己喜好咁啫茄汁，喺香港快餐業只此一家。
陳冠明

陳冠明（粵拼：can4 gun3 ming4；簡化字：陈冠明；1956年10月18號—2017年10月18號）係中國一位奧運發燒友，江蘇徐州銅山縣人。佢試過從2001年11月18號到2008年7月11號之間，一個人踹單車行嗮中國80%以上嘅省份而出名。2017年10月18號喺阿根廷踹車出車禍過身。

生平
陳冠明喺1956年10月18號喺江蘇徐州銅山縣張陳鄉二陳村出世，細個時好鍾意做體育運動，尤其係馬拉松同踹單車比較多。喺屋企嗰時成日朝早4點鐘起身跑成廿幾公里路。正因為噉而開始決定踹三輪車行勻成個中國大陸。 2001年7月13號北京申辦2008奧運成功之後，佢即刻去買咗抽炮仗來燒，重厝錢開始買三輪車做搭客仔生意足足四個月，直到2001年11月18號開始一人踹單車環遊世界，目的係宣傳「和平」同埋「環保」。雖然出發嗰日俾好多屋企人反對陳冠明嘅所為，但一樣冇阻住佢嘅內心，試過從徐州開始，先後踹單車去咗南京、上海、浙江、江西、廣西、雲南、廣東、香港、澳門等地，期間亦經過中緬邊界、三峽、長白山、布達拉宮、舟曲縣、及壺口瀑布等地，去到2008年8月就快舉辦奧運嗰時到達開幕式主辦地北京國家體育場之後，佢總共行咗將近65500公里嘅路，第一個人踹單車行勻嗮中國而一夜成名。
雖然2008年奧運結束之後返到徐州住過下，但第二年又繼續出發，先後經過浙江杭州、福建廈門，2010年亦睇過世界博覽會，同年7月1號去到近南友高速公路西南邊出入口嘅友誼關出境到越南。出境之後亦先後去過胡志明市、柬埔寨金邊、泰國、緬甸、馬來西亞、星加坡、巴基斯坦、伊朗、土耳其、希臘雅典、意大利、法國等12個國家，最後喺2012年坐船到英國倫敦睇奧運。
佢喺2012年奧運結束之後冇返去中國大陸，而係繼續踹車，喺2013年9月到咗利物浦搭船橫跨大西洋到加拿大新省哈利法斯，之後經過安大略省多倫多同曼尼托巴省温尼辟、穿過落基山脈到卑詩省溫哥華、重喺2015年3月26號踹到美國加州三藩市，同年4～9月間先後到咗洛杉磯、紐約州紐約、華盛頓州華盛頓呢啲城市，行到墨西哥之後經中美地峽，跨過巴拿馬運河同安第斯山脈，最後入巴西去到里約熱內盧州里約熱內盧睇2016年奧運。
2016年奧運結束之後，陳冠明又開始從里約熱內盧出發繼續追喺日本東京舉辦嘅2020年奧運會，2017年7月成功到達阿根廷密西安尼斯省波薩達斯，同年8月13號成功到咗巴西同阿根廷嘅交界——伊瓜蘇瀑布。

死
陳冠明本來諗住繼續踹車到火地島搭船跨戴基海峽到南極洲，半路計劃直接去聖古絲省艾卡拉法第西南邊嘅皮里托莫雷諾冰川（西班牙文：Glaciar Perito Moreno）睇景，但2017年10月18號，佢踹車到國家3號高速公路（西班牙文：Ruta Nacional 3 (Argentina)）嘅聖胡利安港以南大概40km嘅位發生車禍，部三輪車俾部貨櫃車撞冧。雖然陳冠明第一時間被送到就近醫院搶救，但當地時間嗰晚黑證實不治，終年61歲。
基斯迪亞

基斯迪亞（粵拼：gei1 si1 dik6 aa3，羅馬尼亞文：Adrian Cristea，1983年11月30號—）係個羅馬尼亞足球員，司職邊鋒。而家效力緊波蘭甲組足球聯賽球會基亞日納足球會。

葳蕤史
呢節要加長。
陳建仁

陳建仁（1951年6月6號—），係中華民國流行病學家同政治人，民主進步黨籍。佢自從2023年1月31號開始擔任行政院院長，曾經做過中華民國副總統，當時兼任過國家年金改革委員會同埋總統府人權諮詢委員會召集人。
陳省身

陳省身（Shiing-shen Chern，1911年10月26號—2004年12月3號）係美國唐人微分幾何工作者，美國國家科學院（英文：National Academy of Sciences）院士、中央研究院院士，法國科學院、意大利國家科學院、英國皇家學會同中國科學院嘅外籍院士。
陳省身2004年12月3號喺天津過身，享年93歲。
陳繁昌

陳繁昌，JP（Tony F Chan）係香港數學家，做過美國國家科學基金會助理會長（2006年至2009年），主管數學同埋自然科學部，包括天文、物理、化學、數學、材料科學等活動，亦做過洛杉磯加州大學自然科學學院院長（2001年至2006年）同埋香港科技大學校長（2009年至2018年）。

生平
陳繁昌喺香港出世，細個住喺筲箕灣阿公岩木屋區。中學喺慈幼英文中學讀書，會考攞到1A2B成績（22分），去皇仁書院讀預科，佢被香港大學醫學院取錄，不過佢放棄咗呢個學位去美國留學讀到博士畢業。
陳繁昌喺數學、計算機科學同工程學比較叻。佢係美國加州理工學院考到理學士同埋理學碩士（全部都係工程學）學位，後來喺史丹福大學拎到哲學博士（計算機科學）學位。之後，佢喺加州理工大學做應用數學研究員，再喺耶魯大學教計算機科學。1986年，佢擔任洛杉磯加州大學數學系教授。1997年被升為數學系主任，亦同時喺計算機科學學系同埋生物工程學系擔任榮譽聯合教席。
陳繁昌成功令美國國家科學基金在洛杉磯加州大學成立國家純數及應用數學研究所，以結合數學科學同埋一般科學及工程學科嚟做研究，並喺2000年至2001年間做呢個研究所嘅主任。
2001年7月至2006年6月，佢做過美國洛杉磯加州大學自然科學學院院長，佢轄下有超過200位教研人員、700位研究生、700位主修本科生，每年管理嘅研究經費大約係5.5億港元。
陳繁昌研究範疇廣泛，包括數學造影處理及計算機視像、大規模整合物理設計（VLSI physical design optimization），以及運算大腦製圖（computational brain mapping）。佢被推薦嘅學術論文超過200份，係世界上最常被引述嘅數學家之一。佢指導過35位博士生同埋25位博士後研究員。
佢喺2006年至2009年期間，做過美國國家科學基金委員會助理會長，掌管數學同埋自然科學部。佢負責統籌名物管理部門嘅科研經費，範圍涵蓋天文、物理、化學、數學、材料科學同埋跨學科活動。
2009年3月，科大校董會一致通過由陳繁昌接替朱經武做科大校長，9月正式上任，任期係5年，帶領科大過渡「三改四」學制，佢喺2013年獲續任校長職位，執掌科大至到2019年。
陳繁昌係美國工業及應用數學學會院士、美國國家工程院院士、美國電機電子工程師學會院士、美國科學促進會院士、美國數學學會會員同埋香港工程科學院院士。佢亦係好多個數學同埋運算學期刊嘅編輯委員會成員；包括《工業及應用數學學會評論》、《工業及應用數學學會科學運算學學報》同埋《亞洲數學學報》。佢都係德國《Numerische Mathematik學報》嘅三位總編輯之一。佢參與寫建議書，成功倡議成立《工業及應用數學學會造像科學學報》，重成為創刊編輯委員會成員，直至2012年。
佢亦都係沙地阿拉伯阿卜杜拉國王科技大學（KAUST）董事會成員、韓國科學技術院（KAIST）校長諮詢委員會委員、奧地利維也納大學科學顧問委員會委員、上海交通大學世界大學學術排名（ARWU）國際顧問委員會委員、俄羅斯Skolkovo Institute of Science and Technology (Skoltech)董事會成員、日本RIKEN Advisory Council（RAC）顧問委員會委員同埋美國百人會會員。佢又係港科院創院院士、香港科學會主席、香港工程科學院院士同埋香港特別行政區政府創新同科技諮詢委員會委員。陳繁昌喺2012至2013年間，擔任過邵逸夫獎遴選委員會委員。佢係巴西里約熱內盧國際數學家大會2018（ICM 2018）奈望林納獎（Nevanlinna Prize）評審委員會主席。佢喺2015年獲英國思克萊德大學頒授榮譽博士學位。
張紫櫻

張紫櫻（英文：Cherry Cheung，1985年7月30號—），藝名車車，係香港女節目主持，配音員同足球評論員，做過新城電台主持、亞洲電視藝員同路訊通主持。佢家姐係藝人張潔蓮。依家佢有份做viuTV《體育係…》其中一位主持。
文天祥公園

文天祥公園（英文：Man Tin Cheung Park），全名係文天祥紀念公園，係一個喺香港新界新田紀念文天祥嘅公園，喺正青山公路同古洞路之間嘅小山崗嗰度，喺2004年1月開放。個公園總共佔地大概2公頃，原址係新田文氏家族嘅公家果園，個家族嘅後人聲稱個公園係為咗避免破壞當地嘅風水龍脈而起嘅。喺個公園入面，有一座6米高嘅文天祥銅像，而個像後面有一幅10米長嘅牌坊，寫住「正氣流徽」，描述文天祥嘅生平事蹟，其中包括耳熟能詳嘅《正氣歌》。

背景
喺2003年，九廣鐵路開始起落馬洲支線，不過條鐵路會經過洲頭村同埋新田，令到當地嘅文氏族人唔老禮，覺得條鐵路起好之後會造成「鐵蛇攔路」嘅風水格局。所以，當地嘅村民要求喺嗰個位起返座文天祥嘅巨型雕塑，利用祖先嚟「擋煞」鐵路。九鐵為咗避免影響工程進度，加上都認為文天祥係中國歷史嘅名人，所以最終肯批380萬港紙出嚟起個公園。
香港國際機場古物園

香港國際機場古物園（英文：Hong Kong International Airport Historical Garden）係香港一座用香港國際機場古物嚟做主題嘅公園，喺新界赤鱲角東岸路南面，總共佔地大約2萬平方米。個公園嘅北面對住國泰城、南面係機場緩跑徑同觀景山，隔籬係香港國際機場古窯公園。個公園喺2006年3月18號正式開放，由機場管理局負責做管理。
香港國際機場古物園入面有展覽板，嚟介紹香港國際機場同埋展示佢由開始起嘅歷史、又展覽埋香港航空業同香港運輸業嘅發展。仲有，個古物園入面擺放咗起個機場期間曾經用過嘅機械零件，包括喺填海過程有用嘅吸泥船 Sliedrecht 31號用嘅巨型絞刀，長3米，高18米。個擺放亦都有一個喺機場平台嘅開拓工程有份用嘅Caterpillar C785載重車嘅巨型車呔。呢個車呔圓周有870cm，高277cm，由法國米芝蓮公司生產。
個古物園曾經喺2021年翻新過，主要係加咗個水磨石嘅凳、 同埋由意大利引入嘅健身設施同瑜伽平台。

開放時間
每日開放時間：09:00-17:30。
靜觀

靜觀(Mindfulness)係指有意識而唔帶批判咁，留心當下時間而升起嘅專注力，將專注力放在當下。靜觀可以令我哋以開放同接納嘅態度，同當下嘅經驗相處，並作出善巧嘅選擇同埋回應。靜觀嘅核心包括專注（Concentration）同覺察（Awareness）。雖然靜觀嘅哲理同技巧源自佛教，但佢嘅本質係關乎生活嘅智慧，是一種有系統嘅自我認識同埋培育生活智慧嘅過程，適合任何宗教背景嘅人士修習。
香港中國通訊社

香港中國通訊社（英文：Hong Kong China News Agency），簡稱中通社，係香港一間中國國營通訊社，1956年11月13號喺香港正式註冊成立。間嘢屬於國務院僑務辦公室。
香港中國通訊社有限公司喺1988年7月15號註冊成為股份有限公司（private company limited by shares），編號0221202。
香港小型賽車會

香港小型賽車會（Hong Kong Kart Club）係專門管轄香港小型賽車（高卡車）嘅組織，1965年成立，係世界賽車聯會同國際小型賽車聯盟成員，旗下主要比賽係香港小型賽車會錦標賽。總部喺銅鑼灣掃桿埔大球場徑一號，會長侯勵存醫生。
協和醫院站

協和醫院站（葡文：Estação Hospital Union、英文：Union Hospital Station）係澳門輕軌氹仔線同石排灣線嘅交轉車站，同時亦係石排灣線嘅尾站，喺路氹城嘅蓮花圓形地同路氹連貫公路之間，連接咗澳門協和醫院。呢個站係架空車站，有連接咗氹仔線月台同石排灣線月台嘅轉乘通道。

車站大堂
呢個站有客務中心、自助買飛機、出入閘口同埋票務資訊同街道圖，出站指示等，唔同嘅地方係車站大堂係作為石排灣線嘅車站部分並同氹仔線共用。
1號月台1號月台 2號月台2號月台 center|180x180px|alt=|付費區轉乘通道內部付費區轉乘通道內部 center|180x180px|alt=|轉乘通道外觀轉乘通道外觀

月台同轉乘通道
協和醫院站有四個月台，所有月台都裝咗月台閘門。其中氹仔線月台喺蓮花中央，係側式月台，東面有組畀列車用嚟往返橫琴線嘅渡線，鄰近2號月台同氹仔線調頭渡線隔離有條往返石排灣線嘅聯絡渡線；石排灣線嘅月台係島式月台，喺路氹連貫公路中央、氹仔線站體南側，其中4號月台嘅北面有側線可以畀氹仔線用嚟往返氹仔輕軌車廠，南面有兩個唔同方向嘅渡綫嚟畀列車調頭、上落客或通過4號月台北側嘅聯絡線往返氹仔輕軌車廠。3號月台係常用月台，大多數嘅班次列車會由呢個站嘅3號月台往石排灣站1號月台，4號月台係後備月台，淨係會喺特別情況先至用。。
呢個站原本嘅方案同設計方面係作為石排灣線嘅獨立車站之一，蓮花站嘅原本嘅方案同設計係成為咗氹仔線、橫琴線同石排灣線之間“三線交匯”嘅轉車站。2020年經個咗修改之後嘅方案取消咗原本嘅設計，改咗做喺氹仔線蓮花站附近起呢個站，領到石排灣線以呢個站做尾站並同氹仔線進行咗交匯，氹仔線喺2019年12月通車之前經已預留咗位嚟到起完有關設計，作為呢個站嘅延伸同轉車站，領到呢個站體呈現咗「T」字型，導致轉車通道之間嘅距離比較長。Template:車站構造

出入口
呢個站嘅B出口有行人天橋同自動步行系統連接澳門協和醫院。

使用情況
呢個站嘅氹仔線月台同車站大堂喺2024年9月1號率先開放使用，由於石排灣線仲未通車，加上澳門協和醫院仲未正式開業，所以而家使用人流相對上比較少，但係方便咗乘客通過有蓋嘅行人天橋附自動步行系統無縫連接往返澳門協和醫院同呢個站B出入口。

早期構想
2014年1月10號，運輸基建辦公室展開咗「澳門輕軌系統石排灣線可行性研究意見徵集」，向公眾徵集意見45日，喺2月23號結束。當中有三個方案都計畫起呢個站，將佢作為石排灣線嘅中途車站。其中方案一同方案二裏面呢個站會起喺離島醫療綜合體嘅西面，而方案三裏面呢個站會起喺離島醫療綜合體嘅正門對面。
2015年8月23號，運輸基建辦公室公佈咗「澳門輕軌系統石排灣線可行性研究意見徵集」意見，並以方案一作為推薦方案。

修改設計
2019年，呢個站嘅氹仔線月台經已預留咗位置連接轉乘石排灣線。
2020年7月23號，呢個站同石排灣線進行咗工程公開招標。建設發展辦公室對「C390B 輕軌石排灣線主體建造工程」進行咗公開招標，總施工期係960個工作日。招標公告第一次明確放棄咗早前所推薦嘅方案一，取消咗原本蓮花口岸站嘅轉乘規劃，改咗做喺氹仔線上嘅蓮花口岸站同東亞運站之間加設咗轉乘車站，因此路線車站嘅數目縮減到兩個，同時會喺呢個站起行人天橋連接到離島醫療綜合體。
2021年5月20號，建設發展辦公室審標咗之後認為每個競投者投標金額同工期明顯偏低，有機會嚴重超支超，加上建設辦要重新修改圖則。所以特區政府宣布咗撤銷C390B招標，允許咗之後後重新招標。
2021年6月2號，“輕軌石排灣線主體建造工程”重新展開招標程序。
2021年6月29號，輕軌石排灣線嘅主體工程進行咗開標，跟據建設辦，經過咗開標程序之後， 10份標書俾接納，1份有條件嘅亦俾接納，但係需要喺指定日期內補交文件。工程造價介乎澳門幣9.08億至澳門幣10.08億正，工期係638工作日至760工作日。

工程
2021年8月13號，輕軌石排灣線嘅主體工程正式判畀，由中國路橋工程責任有限公司以接近9.3億澳門元承建，工程日期係685工作日。
2021年10月，石排灣線嘅主體建造工程施工開展咗第一階段工作。
2021年12月，石排灣線嘅主體建造工程施工進入咗第二階段。
2022年10月29號至11月17號，呢個站開展咗轉車站嘅連接橋施工，並喺現有嘅行車線裏面放置咗臨時龍門支架。
2022年12月1號至21號，呢個站開展咗轉車站連接橋吊裝施工。
2023年2月中旬，公共建設局表示咗工程預計會喺2024年2月完工。

開展車站測試
2024年1月8號，運輸工務司司長羅立文表示，石排灣線經已開展咗車站同列車測試，明確表示咗呢條線唔會由港鐵（澳門）營運。判畀比較多內容當時預計會由輕軌公司負責。
2024年3月31號，石排灣線嘅主體工程經已基本完工，呢個站改咗名做“協和醫院站”，開展咗各系統同列車運行測試工作。列車測試分咗做三個階段進行，第一階段喺石排灣線範圍內，第二階段將會延伸至起喺氹仔線途經嘅轉車站（蓮花圓形地），第三階段會喺全線範圍。

啟用
2024年9月1號，呢個站啟用，氹仔線乘客可以透過呢個站往澳門協和醫院，而石排灣線就仲未通車。

事故
2024年5月8號凌晨約01:30，石排灣線同橫琴線嘅行車系統承辦商進行列車測試嗰陣，一架正常行駛嘅測試列車（編號：021）喺呢個站嘅4號月台向石排灣站方向行駛，喺離站冇幾耐之後，就喺協和醫院站對開大約10米嘅位置，懷疑同另一架發生故障嘅測試列車（編號：040）相撞，導致咗車上四個車長受到咗唔同程度嘅傷，受咗傷嘅車長被送咗去仁伯爵綜合醫院治療。兩架列車損毀並停留喺事發地點待相關部門取證及等候處理。公共建設局隨後發新聞稿指方高度關注有關事故，並到現場了解情況，經初步調查，並非列車行駛中發生追尾，但係唔排除係涉及人為操作錯誤引致呢次意外，有關列車測試工作經已即時暫停咗。同年5月10號，公共建設局確認咗係測試人員人為操作錯誤所導致嘅事故，經已要求參與測試嘅項目管理單位、列車系統供應商同監理單位即時同增加全面檢視，將會根據合同條款嚟去追究系統供應商嘅責任。5月24號，公共建設局表示各單位經已對列車測試流程、監管步驟、授權等等嘅環節實施加強措施，喺同年5月24號凌晨完成咗演練，因此石排灣線同橫琴線亦恢復咗列車測試工作。
魔法風雲會

魔法風雲會（粵音：mo1 faat3 fung1 wan4 wui2；英文：Magic: The Gathering，簡稱 Magic 或者 MTG），中文又有叫萬智牌，係一種集換式咭遊戲，響1993年由美國人 Richard Garfield 發明。呢個遊戲面世，受紙牌玩家喜愛，瘋魔各地玩家。玩遊戲嗰時，雙方各自用一副牌，亦可以三至四個人，或者更多嘅人一齊玩。目標係將對手嘅 20 生命分減到 0，可以透過出牌攻擊或者好多其他方法去贏。

基本
睇埋：集換式咭遊戲
《MtG》最基本嗰款對局係噉嘅：對局有兩位玩家，各有 20 點生命值，對局開始嗰陣兩位玩家分別由自己咭組度抽 7 張咭上手，佢哋跟住就會輪流行動，一位玩家喺自己回合開始嗰時可以由自己咭組嗰度抽 1 張咭上手；啲咭係可以以某啲方法嚟削減對手生命值嘅，生命值首先變成 0 嗰方就輸；雙方砌咭組嗰時要考慮咭之間互相配合，喺對局途中就要做「呢張咭應該喺咩時機用」噉嘅策略性思考。
上圖係一張 MtG 嘅範例：Card name－張咭嘅名；Mana cost－張咭嘅「法力成本」；Card art－會係一幅圖畫。
圖下面啲字就會講解張咭係做咩嘅，例如－
「咒語，出咗會對對手生命值直接噉造成 3 點傷害」
「咒語，出咗你可以即場抽三張咭」
「龍魔獸，攻擊力 5（每吓攻擊 5 點傷害）」
「結界，只要呢個結界喺場上，對手啲攻擊力 2 或以下嘅魔獸冚唪唥唔准攻擊。」... 呀噉。

概念
檯面狀態（board state）：MtG 會用「檯面上嘅嘢嘅狀態」嚟表示遊戲狀態:p. 2；下圖係 MtG 嘅檯面佈置：
Library：雙方嘅咭組擺呢度；
Hand：對局雙方手上嘅咭，正路係私有資訊，唔使俾對手知嘅；不過可能有啲咭會有「容許玩家睇對方手牌」嘅效果－例如一張咒語咭，出咗嘅效果係「可以睇對手手上有乜牌」；
Battlefield：所謂嘅「戰場」，召喚咗出嚟嘅魔獸同結界就擺喺呢度，而且魔獸之間嘅攻防都係喺度進行嘅；喺多數嘅 TCG 當中，一張戰場上嘅咭「响戰場上邊個位」並唔重要，不過亦都有小部份嘅 TCG 會有機制，令一張咭喺戰場上嘅位置有某啲重要性，例子可以睇吓巫師之昆特牌－喺巫師之昆特牌裏面，每位玩家嘅戰場都會分兩至三排，而好多咭嘅效果都會視乎「玩家將呢張咭擺喺邊一排」而有異。
Graveyard：所謂嘅「墳場」，專擺啲廢棄咗嘅嘢，好似係用完嘅咒語、俾對手打死咗嘅魔獸或者俾對手破壞咗嘅結界呀噉。
徵兵模式（draft），又或者叫「渣虎」：如果話一班 MtG 玩家玩緊徵兵，意思係話佢哋唔係好似一般嘅對局噉，自己收集咭，砌自己嘅咭組，然後進行對局，而係若干個玩家輪流由一拃隨機抽嘅咭入面，揀自己要嘅咭，再即場用得到嘅咭砌咭組進行對局；例如一班 MtG愛好者約好，大家夾錢買十包 booster 一人攞一包上手，由手上嗰包揀一張咭用，然後將手上嘅包傳俾隔離嗰位玩家，再由攞到手嗰包嗰度又揀一張咭用... 如此類推，一路直至每個人都夠咭砌一副咭組為止，砌好就對局。
一個人喺度收藏《Magic: The Gathering》咭，而且仲用膠套好好噉保養住啲咭。等到第時依啲咭難搵嗰陣，物以罕為貴，位收藏家就有可能可以用高價賣出佢啲收藏品。
迪瑪希·庫達依別列根

迪瑪希·庫達依別列根（哈薩克文：Димаш Құдайберген；簡化字：迪玛希·库达依别列根；1994年5月24號—），係哈薩克歌手，阿克托比大區阿克托比人，5歲就以歌手身份參加音樂學院嘅比賽。6歲參加哈薩克「Айналайын」全國大賽鋼琴組獲提名。佢係2015年歐亞歌手大賽第1位，2016年出咗首張個人專輯《Dimash Kudaibergen》，2017年1月加盟湖南衛視《歌手2017》、為首發歌手，喺4月15號決賽獲得亞軍。喺3月27號夜晚，獲得第24屆《東方風雲榜》音樂盛典嘅「亞洲人氣歌手」獎。

個人生活同演藝經歷
迪瑪希·庫達依別列根喺哈薩克嘅音樂家入面出世，佢阿爺係韋冬不拉演奏者，阿嫲係歌手，兩位都係從事音樂方面嘅工作。個名喺哈薩克文係「神嘅禮物、天賜之子」噉解。由於哈薩克有古老嘅「還子」習俗，長孫交由阿爺阿嫲養。作為家族入面嘅長孫，佢從細由阿爺阿嫲湊大，而佢亦跟阿爺姓。
佢自細對音樂咁鐘情而開始學鋼琴。5歲喺音樂合唱團學唱歌，6歲攞咗哈薩克「Айналайын」鋼琴比賽冠軍。之後喺2010年攞咗「Звонкие голоса Байконура」國際藝術節一等獎而加入演藝界；同年參加「雛鷹之翅青年歌手大賽」，但因為唔夠歲數而冇入選正賽。2012年先後參加咗「Жас қанат」同「Восточный базар」國際歌唱比賽咗大賽，重一齊攞埋佢哋嘅總決賽冠軍。
2014年參加「Славян базары2015」流行歌曲大賽攞咗總決賽冠軍，期間演唱過《Opyat metel》等歌。
2015年參加「國際斯拉夫音樂節」攞到175分嘅成績，喺中亞同東歐斯拉夫地區獲得關注；同年攞埋「歐亞歌手大賽」第1。
2016年1月入選「2015年度哈薩克群眾最喜愛嘅公眾人物」；之後出咗第一鉼個人EP專輯《Dimash Kudaibergen》，收錄咗包括《Yerkeleteyin》、《Daididau》等在內嘅4首歌；同年簽約黑金經紀而做咗旗下簽約藝人。
2017年1月，佢受尚雯婕團隊嘅推薦而加盟湖南衛視《歌手2017》做首發歌手，喺4月15號決賽攞亞軍而獲得更多關注；同年3月27號，攞咗第24屆《東方風雲榜》音樂盛典「亞洲人氣歌手」獎而入咗2017-03期《時尚健康·男士》雜誌嘅封面。喺6月27號夜晚8點喺阿斯塔納競技場開咗「Bastau」嘅個人演唱會。

《歌手2017》
2017年1月，加盟湖南衛視《歌手2017》、為首發歌手，喺4月15號決賽攞亞軍。

慈善公益
2017年3月27號，出席「第24屆東方風雲榜音樂盛典」，重喺「愛回收」環節中捐出咗自己喺湖南衛視《歌手》第1期所著嘅西裝外套，重由京東拍賣平台進行公益拍賣，而所得嘅善款就全部捐贈畀關愛血鉛兒童基金會。
麥德華

麥德華（英文：Tak Wah Mak，1946年10月4號—）係加拿大免疫學家、生物化學專家同癌症基因專家。
麥德華喺1984年發表人體免疫系統入面嘅T細胞受體（英文：T-cell receptor）（T-cell receptor）嘅文章。直至2005年篇文章已被引用超過1,200次。
第5屆印尼總統選舉

第5屆印尼總統選舉喺2009年7月8號舉行，如果攞唔到半數選票就可能會係9月8號舉行第二輪投票。而呢次總統同埋副總統嘅任期由2009年至到2014年。根據印尼國家選舉委員會初步開票結果，做緊總統尤多約諾攞到超過六成選票，預計唔使舉行第二輪投票順利連任，而最終選舉結果會喺7月底公布。
2009年7月24號，印尼選舉委員會宣布，蘇西洛以60.8%嘅得票率，成功連任總統。

背景
呢次選舉係印尼第二次全民民選總統同副總統，回顧上一次選舉（2004年），蘇西洛要去到第二輪投票先贏咗想連任做多屆嘅梅加瓦蒂。
2009年2月，現任副總統卡拉宣佈唔會做蘇西洛嘅副手，並講明話如果專業集團黨提名佢做總統侯選人，佢會願意挑戰蘇西洛。
其他有意參選嘅人重包括前總統阿卜杜勒、前人民代表議會議長丹戎、日惹蘇丹總督哈孟庫布沃諾十世 同埋雅加達嘅前市長蘇蒂約索。

政治結盟
印尼人民協商會議選舉喺4月9號舉行之後，政黨之間就開始尋找結盟，提名侯選人參選。因為根據2008年頒布嘅總統選舉法，參選人係一定要攞到政黨或者係聯盟提名，要提命嘅政黨或聯盟要係人民協商會議選舉入面攞到至少兩成半選票，又或者係人民代表議會入面攞到至少兩成議席（按宜家560名議員去計，參選人就要攞到112名議員支持）。而印尼憲法法庭亦係2月17號裁定獨立人士唔得參選。想參選嘅人就要喺5月16號午夜之前，去到國家選舉委員會登記。
有消息話現任副總統卡拉所屬嘅專業集團黨會同前總統梅加瓦蒂所屬嘅民主奮鬥黨結盟，同蘇西洛嘅民主黨競選。不過，由於兩黨喺4月13號講唔掂數，原因係專業集團黨希望繼續同蘇西洛結盟以維持影響力。蘇西洛就同多個伊斯蘭團體傾計，企圖結盟控制超過半數嘅國會議席。
4月底，專業集團黨同團體見面，爭取提名卡拉嘅選票。之後，由十個政黨組成嘅聯盟係5月1號成立，其中包括專業集團黨、民主奮鬥黨、大印尼行動黨、人民良知黨、和平福利黨、改革星黨、全國教徒復興黨、全民關注黨、勞工黨同回教教士黨。民族使命黨同統一建設黨曾經考慮加入，但最後都冇加入呢個聯盟。十黨結盟之後冇幾奈，卡拉就隨即宣布同前軍方領袖威蘭多合組名單參選。
5月7號，民主奮鬥黨宣布前總統梅加瓦蒂會參選，但係冇公布副總統人選。民主奮鬥黨高層傾向大印尼行動黨嘅普拉伯沃成為梅加瓦蒂嘅副手，但兩黨要去到登記截止日（即係5月16號）兩日之前才達成咗共識，5月15號公布推舉梅加瓦蒂參選總統，普拉伯沃就參選副總統。
十黨聯盟亦傾好數，如果卡拉同梅加瓦蒂中其中一個人做唔到總統侯選人，另外一個要幫做到總統侯選人競選嚟對抗蘇西洛。
5月12號，蘇西洛公布印尼中央銀行行長布迪奧諾做佢嘅副手。同蘇西洛所屬嘅民主黨聯盟，包括民族復興黨、統一建設黨同公正福利黨，但會估到副手會簡其中一個做聯盟黨。而四個聯盟黨就一度威脅同大印尼行動黨結盟，另推一個參選人出嚟，不過民族復興黨後來對蘇西洛嘅做法表示支持，其餘三個聯盟黨最後亦跟住支持，並參加5月15號喺萬隆舉行嘅提名典禮。不過，公正福利黨就繼續同民主黨談判，要求蘇西洛一旦當選嘅話，權力要同公正福利黨一樣公平分配。
第10屆印尼立法機構選舉

第10屆印尼立法機構選舉喺2009年4月9號舉行。
呢次選舉結果會決定印尼第二次總統直選嘅候選人出選資格，因為要提名總統候選人一定要有政黨或聯盟喺今次選舉最少攞到三個百分比嘅席數，或者係五個百分比嘅選票先有資格提名。
黃均瑜

黃均瑜（？—），香港親中派人士，亦係一名教育界人士。
2020年4月26號，港區全國人大代表張俊勇捲入錢債官司，夾埋欠債超過一千萬港元，張因而辭去人大職務，而黃均瑜就遞補成為第十三屆全國人大代表。佢依家亦係選舉委員會成員。

政治立場同爭議
黃均瑜係香港親中派人士，大力推動香港愛國教育，並曾多次公開發言批評民主派嘅行動同埋支持政府。例如，佢不時批評親民主派，支持解散曾經係全港最大工會嘅教協，話佢政治化。不過，佢嘅言論亦引起一啲爭議。
佢亦曾經為協力創新基金會主辦嘅國家安全意識兒歌填詞比賽擔任評審，宣傳北京未經諮詢或香港人同意，強行訂立嘅《港版國安法》。

倡議香港愛國教育
黃均瑜曾經建議全港中小校每周升國旗一次，由官校做起，培養學生對國家嘅認同感 。

無證據憑空攻擊反對逃犯條例修訂嘅聯署
喺香港逃犯條例爭議期間，黃均瑜所屬嘅教聯會曾經發聲明支持修例，又聲稱噉樣係好正常，但對於當時最少200間大專同埋中小學校友、教職員同學生發起反修例聯署，黃均瑜就喺香港電台城市論壇節目入面，攻擊呢啲聯署係政治操作，當場被其中一名中大校友聯署發起人指責，批評佢侮辱發起聯署嘅人，教育界立法會議員葉建源指出，喺提出有關指責之前，必須提出證據，冇證據就應該道歉 。

對六四屠殺嘅否認同讚許
内文：對六四屠殺嘅否認同讚許
喺1989年6月4號，中國共產黨派中國人民解放軍武力鎮壓北京天安門學生運動，造成無數傷亡同埋好多國家嘅譴責。不過由事件發生到而家，有唔少親中共人士都曾經發表對六四屠殺否認嘅言論，支持中共當時屠殺嘅決定。其中就包括黃均瑜，佢喺2019年6月，喺香港電台節目《城市論壇》採取淡化事件嘅講法，又話全城死嗮先算屠城，時事評論員黃世澤就批評佢，話佢應該被視為犯罪組織同路人，要用紐倫堡原則對付。

選舉經歷
喺2021年9月，佢成為香港特别行政區選舉委員會教育界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
七重天

七重天 (1937年電影)（英文：Seven Heaven），美國一齣西片，亨利·金（Henry King）導演，西蒙妮·西蒙（Simone Simon）、詹姆斯·斯圖爾特（James Stewart）主演。
七重天 (1939年電影)，一齣大陸電影，張石川導演，周璇、袁紹梅、白雲主演。
七重天 (1940年電影)，香港一齣粵語長片，楊工良導演，吳楚帆、白燕主演。
七重天 (1956年電影)，香港一齣粵語長片，吳回導演，謝賢、南紅主演。
七重天 (1966年電影)，香港一齣國語片，唐煌導演，雷震、白冰、田青主演。
七重天 (1971年電影)（俄文：Седьмое небо），蘇聯電影，愛德華·波查洛夫導演，尼古拉·雷布尼科夫、阿拉·拉里奥諾娃主演。
苗族

苗族（粵拼：miu4 zuk6；越南文：𠊛貓；泰文：แม้ว / ม้ง；Maew / Mong；英文又叫Hmong；中國標準羅馬字：Miao，字母代碼：MH，數字代碼：06）係一個源自中國嘅跨國民族，主要聚居響中國華南同東南亞。中國有8,945,538苗族人（2000年人口普查），佔總人口嘅0.72%，係中國第五大民族。響越南，苗族叫做「H'mông」，有人口787,604人，排第八。

分佈
苗族嘅銀飾
苗族由中國散出來，如今大約有八成嘅苗族人響中國，集中響西南同埋中南省份；東南亞嗰邊，苗族有唔少人響越南、泰國、老撾、緬甸呢啲國家。1975年老撾人民民主共和國成立後，嗰處幾萬個苗族人變咗做難民，當中有一部分移咗民去美國同法國。
住響唔同地方嘅苗族人，有唔同嘅自稱，包括：「牡」、「蒙」、「毛」、「果雄」、「帶叟」。地方唔同，服飾都有唔同，會用服飾名稱加個「苗」字來稱呼，好似：「長裙苗」、「短裙苗」、「長角苗」、「紅苗」、「黑苗」、「白苗」、「青苗」、「花苗」、「小花苗」。苗族人多數信萬物有靈嘅原始宗教。

中國
中國境內嘅苗族人，分佈響貴州、湖南、雲南、重慶、廣西、湖北、四川同埋海南八個省分，一共有8,653,417人，佔咗苗族人口嘅96.73%。其中貴州有4,299,954苗族人，佔苗族人口嘅48.07%，唔計漢族，就佢貴州最大嘅民族。湖南嘅苗族人佔苗族人口21.48%，雲南嘅佔11.67%。

東南亞
響越南同老撾，苗族人係原居民族。
響泰國北部，亦都有苗族人聚居。根據2004年做嘅人口統計，當地苗族人口大約有12萬人，係嗰處第二大民族。佢哋大概響18至19世紀嗰陣時，由中國西南地區移居過去泰北地區。緬甸撣邦亦有苗族原居民。

美國
美國嘅苗族人，主要響加州、明尼蘇達州、威斯康星州，總共大概有17萬人。

名嘅爭拗
響國內，湘西嘅苗族自稱做「Xongb」（果雄）、黔東嘅苗族自稱做「Hmub」（牡）、雲南嘅叫做Hmaob（毛）……。除此之外，其他地方嘅苗人都自稱做「Hmong」（蒙）。
響國外，幾乎所有苗族都講川黔滇方言川黔滇次方言第一土語，所以海外人士多認為Hmong係嗰班講唔同語言嘅苗族人嘅共同自稱。而所謂嘅「唔同語言」，響中國都當做係第一土語嘅次土語（例如：Hmong Daw次土語、Hmong Njua次土語），但係ISO就當做兩種「語言」來看待。

語言
苗族人嘅語言，統稱做苗語，屬於苗瑤語族嘅苗語支。苗語曾經有過文字，但係就失傳咗。家陣中國嘅苗族用緊嗰套文字，係中國語言單位響1956年10月為中國嘅三大苗語方言釐定嘅拼音文字，用26個基本拉丁字母來標聲母、韻母同埋聲調。各地嘅苗語各有不同，情形都幾複雜下。簡單來講，受漢文化影響越大嘅地區，語言就越趨簡化，用嘅漢字詞亦越多。
存酒人

《存酒人》（英文：Before The End）係香港MakerVille製作電視劇，由楊樂文、邱傲然、夏韶聲、朱栢謙、徐㴓喬、安柔潔等主演。改篇自海笑小說《存酒人》。

軼事
2024年9月12號：舉行開鏡拜神儀式。
2024年10月3號：全劇煞科。
光明大押

《光明大押》（英文：City Of Light），係香港MakerVille製作嘅電視劇，由謝君豪、呂爵安、柯煒林、廖子妤、練美娟、何啟華主演。呢套係ViuTV 2025節目巡禮介紹劇集之一。

軼事
呢套由謝君豪監製兼主演嘅劇集，搵嚟同樣由謝君豪做策劃人嘅選秀節目《選角》嘅一眾學員客串演出。
阮子健

阮子健（英文：Ken Yuen，1979年11月14號—），係香港商業電台雷霆881同叱咤903節目主持，亦係倫敦大學亞非研究學院人類學碩士。
第11屆印尼立法機構選舉

第11屆印尼立法機構選舉喺2014年4月9號係印尼舉行。
呢次選舉結果會幫到喺七月舉行嘅總統選舉，由於要提名總統候選人一定要有政黨或聯盟喺今次選舉最少攞到20％嘅席數，或者係25％嘅選票先有資格提名。
元朗市中心

元朗市中心又叫元朗市（英文：Yuen Long Town），或者元朗墟（英文：Yuen Long San Hui，即係元朗新墟），係香港新界元朗區嘅中心，建喺花崗岩上面。山貝河將佢分開東西兩邊，青山公路元朗段（一般慣稱「元朗大馬路」）又將佢分成南北兩半，係元朗新市鎮嘅心臟地帶。

元朗墟
元朗新墟即係而家嘅元朗墟，喺山貝河以西，而家係元朗最繁盛嘅地方。

1970年代與元朗新市鎮
1972年政府推行大型建屋計劃，將元朗市擺入市鎮擴展計劃內。因此唔少人喺元朗市中心起咗好多多層式私人大廈，所以元朗市中心嘅樓宇而家一般都比較古舊，以唐樓、單幢式住宅或只有三四幢住宅組成嘅小社區為主，更加發展成好似灣仔嘅狹窄街道。

選區
註：以上主要範圍重有其他細微調整（包括編號）。

交通
元朗市中心人口密度相當高，元朗大馬路全路有輕鐵由西向東貫通，由於交通擁擠，特別係返工放工時間，人車爭路嘅問題多年來都非常嚴重。
元朗市－青山公路元朗段（2003年8月12號影）
西菁街近元朗千色廣場
壽富街一帶藥房
元朗新街一帶商店
山貝河
鳳琴街體育館

鳳琴街體育館，香港室內體育館之一，喺元朗鳳攸北街二十號，一邊為鳳琴街，英文叫Fung Kam Street Sports Centre。行政上歸元朗區。設施有籃球場、排球場、羽毛球場、乒乓球檯、活動室、健身室。
一九八七年三月廿五號開，歸康樂及文化事務署管。

設施
館高兩層，主場設四百觀眾席，可以做籃球場兩個、排球場兩個，或者羽毛球場八個。
另有多用途活動室三個、乒乓球室兩個，同收費停車場車位十五個。
賽馬會屯門蝴蝶灣體育館

賽馬會屯門蝴蝶灣體育館，香港室內體育館之一，喺屯門蝴蝶灣湖山路十一號，英文叫The Jockey Club Tuen Mun Butterfly Beach Sports Centre。行政上歸屯門區。設施有籃球場、排球場、羽毛球場、壁球場、乒乓球檯、活動室、健身室、舞蹈室。
一九八八年七月十三號開張，當年英皇御准香港賽馬會資助興建。
廖寶珊紀念書院

廖寶珊紀念書院（英文：Liu Po Shan Memorial College，LPSMC）係香港一間政府津貼男女中英文文法中學，喺新界荃灣綠楊新邨（中文：綠楊新邨）。廖寶珊紀念書院嘅前身係創興書院，係由香港富商廖寶珊（中文：廖寶珊）先生喺1956年創建。一開始起喺西環屈地街，後嚟搬咗去山道，後尾又搬咗去新界荃灣綠楊新邨，直到而家。廖寶珊個大仔廖烈文（中文：廖烈文）先生等為咗紀念創校人，喺1976年將學校改名做廖寶珊紀念書院，直到而家。

史
廖創興銀行創辦人同地產發展商廖寶珊先生，喺1956年創辦咗創興書院，校址最初起喺香港島石塘咀屈地街，由廖寶珊先生親自擔任校監。1976年搬去山道新落成嘅獨立校舍，而佢個仔廖烈文先生等為咗紀念廖寶珊先生創辦呢間學校，就將學校改名做廖寶珊紀念書院，同時間增設預科班，成為一間學制完整嘅中學。
1980年初，廖氏昆仲成立咗「廖寶珊教育基金有限公司」，重向教育署申請開辦津貼中學，經過咗三年時間嘅策劃，最終獲准喺荃灣綠楊新邨（中文：綠楊新邨）開辦一間全新嘅文法男女中學，校名依然叫做廖寶珊紀念書院，喺1984年9月正式開學。喺校長陳璋先生嘅帶領之下，為呢間新學校奠定好規模。
1987年秋，陳璋校長離職，由黃兆根先生接任校長，繼續發展學校事務。直到1999年秋，黃兆根校長退休，由鍾國培先生做署任校長，期間重新鋪過學校嘅操場，又增建教員室、多媒體學習中心、語言學習中心、全校鋪設寬頻網絡，同埋安裝咗冷氣系統，令到學校嘅設施更加完善。
2002年秋，由羅靈芝女士接任校長直至而家，期間將手球場附近嘅地方加設咗一個花園，花園入面增設咗安樂椅，畀學生用。2011年，學校喺手球場附近起咗一個魚池，可以畀學生觀賞，令學校休憩設施更加完善。
天佑美國聖經

天佑美國聖經（英文：God Bless the U.S.A. Bible），或者叫願上帝保佑美國聖經，又叫當勞侵聖經（英文：Trump Bible），一本基於英王欽定本再加啲美國嘅政治內容嘅聖經。呢本聖經又叫做美國愛國者聖經，本來喺由美國歌手李·格林伍德喺2021年整理出嚟；之後畀當勞侵喺2024年美國總統選舉嘅競選活動期間，用佢自己個人嘅品牌攞嚟推廣。

歷史
喺2021年，為咗紀念911事件20周年，美國歌手李·格林伍德推出咗天佑美國聖經。呢本聖經封面上有美國國旗，內容就加咗美國獨立宣言、美國憲法、美國權利法案（英文：United States Bill of Rights）同美國效忠宣誓（英文：Pledge of Allegiance）。喺2024年美國總統選舉期間，當勞侵推廣咗呢本著作而引起爭議。佢話如要要令美國再次強大，必須要令美國回歸到最重要嘅嘢上面，即係基督宗教。
國際大都會

國際大都會（Global city）係指具有好大國際影響力嘅大都會城市，喺全球化之下有能力影響到全球事務。
11月20號

11月20號係公曆年嘅第324日（閏年第325日），離年尾重有41日。
<< - 11月 - >>



大件事
1937年：澳門《華僑報》創刊。
1967年：香港無綫電視啟播第二日，綜藝節目《歡樂今宵》首播。
1984年[未記出處或冇根據]：搵地外文明嘅組織搜尋地外文明計劃成立。
1985年：微軟Windows 1.0開始賣。
1991年：香港科技大學建築費超支16億港幣。
1996年：香港佐敦彌敦道嘉利大廈五級大火，41死80傷。
1999年：中國第一艘無人飛船「神舟一號」喺酒泉衛星發射中心發射升空，喺太空飛咗21個鐘頭之後返地球。
2019年：安倍晉三在任日本首相第2,887日，超過戰前首相桂太郎成為歷代在位最長時間嘅首相，時隔106年刷新紀錄。
橫向基因轉移

橫向基因轉移（英文：horizontal gene transfer），又叫基因水平轉移，係指基因由一隻生物傳去另一隻唔係佢仔女嘅生物嗰度。呢種事通常喺細菌入面先至會發生。
基因流動

基因流動（粵音：gei1 jan1 lau4 dung6 / gene flow）係遺傳學同進化論概念，講緊一個個體群嘅遺傳差異轉移到第二個個體群。如果轉移程度夠大，令到兩個個體群嘅等位基因頻率變得一樣，噉就可以將佢哋睇成同一個個體群。
呢張圖係解釋基因流動嘅示意圖。假設有兩班雀仔（A 同 B），中間俾座山分隔開。箭咀表示基因點樣傳遞：A 族群有啲雀仔有藍色羽毛嘅等位基因，當中有一隻飛去咗 B 族群嘅地方，喺嗰度搵到伴侶生仔，令到 B 族群第一次出現藍色羽毛嘅細路。可以參考顯性。

影響
唔同物種之間嘅基因流動會牽涉到叫做橫向基因轉移嘅嘢－即係基因由一隻生物傳到另一隻唔係佢親生仔女嘅生物度。呢啲情況通常發生喺細菌度，仲會令到醫學研究好頭痛：當啲細菌俾藥殺，啲冇抗藥性嘅死晒，得返啲抗藥性強嘅生存落嚟，跟住繁殖，生出嚟嘅下一代都有抗藥性（因為抗藥性係基因決定），令到成個物種嘅抗藥性愈嚟愈強。仲有，細菌可以透過橫向基因轉移，將自己抗藥性嘅基因傳畀第啲物種嘅細菌，令到好多種細菌都有抗藥性。
私隱

私隱 係指一個人嘅個人資料、私生活同私事。保障私隱係基本人權，而揭發其他人私隱唔單止唔道德，更可能犯法。
所有個人相片(包括由朋友拍攝及上載有該人的清晰容貌)、個人資料（包括出生年月日）、Facebook、微博、Twitter、Instagram、Telegram等都係私隱。任何人故意截圖公審甚至惡搞，都需要負上法律責任。
唔可以喺網上任意發表言論同作出不盡不實嘅報導，因為網上言論亦會構成誹謗罪。誹謗罪係民事案件，被告人可能需要負上巨大金錢賠償。
以訛傳訛都可以構成誹謗罪。由第三者講出事件，但經由第四、第五者將事件傳開去後，如果當事人認為這並非事實，當事人有權採取法律行動控告最後講比當事人知嘅人（例如由"陳大文"告知當事人講呢件事嘅人係"陳小文"）"陳小文"就已經構成「誹謗」罪。所以喺講出去之前一定要"停一停，諗一諗"，否則可能要負出沉重代價。
雖然香港冇明確嘅肖像權法，但係未經照片主人同意發放未經允許嘅照片都係違法嘅。

在瀏覽互聯網時，我發現自己一幅相片被放在某個本地網站內，但該網站並無事先取得我的同意，估計這幅相是當我在逛街購物時被人在商場內偷拍的。我可否根據《個人資料(私隱)條例》去控告有關網站管理人或攝影師 ?
有關法律問題是究竟這幅相是否屬於個人資料? 若不屬於個人資料，條例便不適用於上述個案內。
高等法院上訴庭於 2000 年有一案例 ( Eastweek Publisher Limited and another v Privacy Commissioner for Personal Data ) ，裁定個人資料可以透過拍照而收集得到 ，但並不表示所有相片也一定是個人資料。法官指出在收集個人資料時，資料使用者必須正在匯集某位已被認定或欲被認定人士的個人資料。換句話說，如相片只顯示出某人的樣貌，而其拍攝不是為了收集該人作為認定人士的個人資料 (即該人只是一個「匿名拍攝對象」) ，拍攝這幅相片一般不會被視為收集個人資料，因此並不涉及保障資料原則。
判詞亦進一步說明，條例只會保障市民在個人資料方面的私隱，但並非訂立全面的私隱保障權利去防止任何侵犯私隱的方式出現 (令所有人均可獨處而完全不受騷擾) 。
關於問題所述的情況，在有關情況下，如相片的拍攝並不是為了收集閣下作為認定人士的個人資料，條例便不能給予保障。
但須留意，任何人如公開刊登相片而該相片附有被拍攝者的個人資料之註腳(未經當事人同意)，便可能已違反條例。如有關註腳含有未經證實的負面評論，刊登資料的人士亦可能要負上民事誹謗責任。此外，任何人在公眾地方未經當事人同意下拍照而導致他人合理地擔心本身的安全，亦可能會干犯遊蕩罪(《刑事罪行條例》第160條)或被控在公眾地方行為不檢。
隨著資訊科技快速發展和外判處理個人資料日趨普及，個人資料的收集（非直接從資料當事人收集）和傳播較以往容易得多。無論是否受資料使用者委託，故意披露從資料使用者取得的個人資料，可對資料當事人造成嚴重損害。鑑於侵犯個人資料私隱的嚴重性及可能對資料當事人構成損害的程度，修訂條例新增了一項罪行，以打擊在些情形下，披露未經資料使用者同意取得的個人資料的行為。
根據私隱條例第64條，如果未經資料使用者同意，任何人披露取自該資料使用者而屬於某資料當事人的個人資料：
意圖獲取金錢或其他財產得益，不論是為了令自身或其他人受惠；或
意圖導致該當事人蒙受金錢或其他財產損失。
即屬犯罪，最高刑罰是罰款1,000,000元及監禁5年。

在中華人民共和國，肖像權屬於私隱，任何人包括媒體未經該人同意發放肖像都係違法嘅。
捕食

上圖：單獨捕食－北極熊殺同食緊一隻海豹。
下圖：合作捕食－羣螞蟻殺同食一隻沙蟬。
捕食（粵拼：Bou6 sik6）—又叫獵食（粵拼：Lip6 sik6）—係生態學入面生物之間互動嘅一種方式。喺呢種互動方式入面，互動嘅其中一方會去捉對方，殺死後者同埋將後者食落肚；食對方嘅係所謂嘅捕食者，而畀人食嗰方就係所謂嘅獵物。如果有種生物 A 硬係會畀另一種生物 B 捕食，噉 B 就係 A 嘅天敵。
狼、老虎、獅子同蜘蛛等嘅動物都係出名嘅捕食者。例如狼同兔仔噉，狼硬係會例如捉同殺兔仔，殺咗之後將兔仔食落肚，狼係呢段關係入面嘅捕食者，兔仔係獵物，而因為狼硬係會捕食兔仔，所以狼係兔仔嘅天敵。

定義
隻寄生蜂（左）嘗試喺條毛蟲（右）身上生蛋；寄生蜂啲寄主會反抗，有時仲會喺反抗途中殺死隻寄生蜂。
睇埋：覓食、寄生、食肉動物同食腐動物
响生態學上，要定義捕食呢隻詞查實有啲撈絞。
例子：寄生蜂
寄生蜂係指膜翅目細腰亞目當中好幾科嘅昆蟲；佢哋最出名嘅係會靠寄生嚟生存同繁殖－寄生蜂乸會將蛋生喺第啲節肢動物（寄主）體內，常見嘅寄主有毛蟲、甲蟲同蜘蛛呀噉；啲幼蟲出咗世就會食寄主嘅肉維生；當中有啲物種嘅寄生蜂幼蟲，仲會暫時留住寄主條命，甚至識得擾亂寄主嘅神經系統令寄主保護佢哋，寄主要等到啲幼蟲變咗成蟲先會死。

一般認為，好似寄生蜂呢種寄生做法，理應要同「捕食」區分開。
2022 年嘅不列顛百科全書係噉描述捕食嘅：
「
粵文翻譯：捕食，喺動物行為上，係指追、捉同殺動物嚟食。捕食性嘅動物可以係獨行嘅，好似豹噉，又可以係成羣噉捕食嘅，好似狼噉。

」
一般嚟講，一串行為要有齊
捉：捉一隻生勾勾嘅獵物，
殺：親手殺死隻獵食，
食：再食隻獵物嘅肉，唔一定係自己食，例如阿爸阿媽成日會捉同殺獵物，然後攞啲肉畀仔女食；
三步驟，先算得上係「捕食」－
狼捉、殺同食馴鹿等嘅多種哺乳類。
貓捉、殺同食老鼠等嘅多種嚙齒目。
蝙蝠捉、殺同食飛蛾。
白頭海鵰捉、殺同食多種嘅魚。
蛇捉、殺同食多種青蛙同雀鳥。
蜘蛛捉、殺同食包括蝴蝶同蜜蜂在內嘅多種昆蟲。
瓢蟲捉、殺同食蚜蟲。
... 呀噉。好似寄生蜂噉「捉第啲動物，但唔會即刻殺」嘅寄生行為，就唔合符上面對「捕食」嘅定義。
仲有一點要留意嘅係，捕食有異於食腐：食腐係指食一啲已經死咗嘅生物；例如禿鷹就出晒名成日會搵啲動物嘅死屍嚟食；嚴格噉講，捕食一定係特指有齊捉殺食三步嘅行為，而好似禿鷹噉嘅食腐行為，少噉咗捉同殺，定義上都唔屬於捕食。
一群禿鷹搵到隻鬣狗嘅死屍嚟食；喺班禿鷹嚟到之前，隻鬣狗已經死咗，班禿鷹並冇「捉同殺」隻鬣狗－班禿鷹做緊嘅嘢係食腐而唔係捕食。

點捉獵物
睇埋：打獵
捕食者可以靠「用乜方法捉獵物」嚟分類。

追趕式
内文：追趕式捕食
追趕式係最簡單直接嗰種捕食方法，指隻捕食者追趕隻獵物。如果隻獵物以直線跑，噉隻捕食者淨係需要跑得快過隻獵物，而如果隻獵物走佬途中掟彎，隻捕食者就要有夠快嘅反應更改自己路線；包括人類、狼、海豚、殺人鯨同埋蜻蜓都屬追趕式捕食者。追趕式捕食者有好多策略可以採用－
齋靠速度：好似係獵豹噉，就係出咗名嘅純速度型捕食者，佢哋冇乜嘢叻，最大嘅長處就係「快」－據報佢哋全力衝刺嗰陣速度可以去到時速 93 km 咁高，係陸上動物之冠，啲獵物全速跑都唔夠獵豹咁快，所以就會畀獵豹捉住。
鬼祟接近：而家想像隻捕食者身上有保護色，獵物難以睇到佢，噉隻捕食者可以靜靜雞伏喺（例如）草入面行近獵物，等到距離有咁上下近，隻捕食者就一嘢開始追趕，就算隻獵物全速跑嗰時有能力擺脫隻捕食者，佢都有可能因為受到突襲而嚟唔切加到最高速，然後就畀隻捕食者追到；好似老虎就出名成日用呢種做法捕食。
成群追趕：狼就好興成群打獵；齋講體能嘅話，狼（以捕食性嘅哺乳類嚟講）唔算最出眾－佢哋速度比唔上獵豹（狼全速跑嗰陣，速度據報頂晒攏得嗰時速 64 km ），而且又冇老虎或者熊人咁大隻咁肌肉強壯；不過狼又有一樣嘢係勁過獵豹、老虎同熊嘅，就係狼好識得團隊行動－想像家吓兩隻狼一齊追住隻駝鹿噉跑，一隻喺獵物左邊追，另一隻喺獵物右邊追，噉隻獵物轉左定轉右都會畀隻狼一嘢撲上去咬佢，畀狼咬中就好大機會失平衡跌低，跌低咗就會即刻有幾隻狼齊齊撲上去咬佢－等如實死；而喺現實，狼往往會起碼三四隻一齊追住隻獵物嚟咬。
一隻全速衝刺緊嘅獵豹一隻全速衝刺緊嘅獵豹 一隻老虎匿埋喺植物嘅葉入面。一隻老虎匿埋喺植物嘅葉入面。 一群狼喺度圍攻緊隻美洲野牛。獵豹、老虎同熊淨係識單獨行動，但狼就識團隊作戰。一群狼喺度圍攻緊隻美洲野牛。獵豹、老虎同熊淨係識單獨行動，但狼就識團隊作戰。
堅持式：會用堅持式策略嘅獵食者通常係跑得唔快，但耐力勁兼且有返咁上下聰明嘅；呢啲獵食者冇能力齋靠速度捉住獵物，所以打獵嗰陣佢哋會靠跑一陣行一陣嘅移動模式，跟實喺隻獵物身後唔遠嘅地方；呢啲獵食者跑唔快，途中可能會畀隻獵物走甩一陣，但佢哋夠聰明，好快就可以靠跟住隻獵物嘅腳印或者留低嘅大便等嘅痕跡追上去－呢點令到隻獵物冇得唞要係噉走佬；於是乎，呢啲獵食者就一路係噉跟住隻獵物，跟成幾個鐘頭咁耐嘅時間；因為呢啲獵食者耐力好，所以最後最先會攰到走唔郁嘅會係隻獵物－而等到隻獵物走唔郁嘅時候，啲獵食者就可以上前去殺死隻冇力反抗嘅獵物。人類就出名會用呢種策略打獵。

埋伏式
内文：埋伏式捕食
睇埋：埋伏
埋伏式顧名思義係指「埋伏」隻獵物：採用呢種做法嘅捕食者通常有保護色或者類似能力，能夠輕易喺環境入面匿埋，令獵物探測唔到佢；而佢會匿埋喺佢獵物常去嘅地方，等有獵物靠到咁上下近，隻捕食者就會一嘢撲上隻獵物身上或者用第啲方法捉住隻獵物，途中完全唔會有「追趕」出現。埋伏式捕食都可以再細分做唔同類：
「陷阱」：捕食者識得「設陷阱」，意思係指佢哋識建造某啲結構，獵物一旦唔覺意走咗入嚟就會被困，跟住捕食者就可以上前去殺同食獵物；例如蜘蛛喺呢方面就好出名，好多物種嘅蜘蛛都曉織蜘蛛網，用嚟整蜘蛛網嘅絲強韌又有黏性，蝴蝶、蜜蜂或者蜻蜓等嘅昆蟲成日都會飛飛吓撞落個網度，一落咗網就郁唔到，就算蜘蛛速度唔快又唔識飛，都可以捉住獵物。亦可以睇睇蟻蛉嘅捕食方法。
僞裝：捕食者個樣望落似環境入便嘅物件，（好多時視力明顯差過人類嘅）獵物睇唔到捕食者，就會慒盛盛噉行埋捕食者度；例如變色龍出咗名曉變色，令自己色水似樹枝或者草等環境入便嘅嘢，細隻嘅昆蟲睇唔到變色龍就有可能會飛入變色龍條長脷嘅「射程」，然後變色龍就會一嘢「射出」條又長又有黏性嘅脷，捉住獵物。
攻擊型擬態：指捕食者扮成一啲無害嘅生物，令獵物肯行近；例子可以睇吓蘭花螳螂嗰種做法。
呢段片拍歐洲螳螂；當中有幾段展示佢哋用「埋伏等獵物行近，再一嘢捉住獵物，途中冇追趕」噉嘅方法捕食。呢段片拍歐洲螳螂；當中有幾段展示佢哋用「埋伏等獵物行近，再一嘢捉住獵物，途中冇追趕」噉嘅方法捕食。 一隻飛蟲進入咗變色龍條脷嘅「射程」。一隻飛蟲進入咗變色龍條脷嘅「射程」。 變色龍一嘢伸出條脷，捉住獵物。變色龍一嘢伸出條脷，捉住獵物。